danish-foundation-models/faroese-dynaword huggingface dataset:
Torkil Beder
Petur Torkil Beder livdi frá 27. februar 1924 til 19. oktobur 2007. Torkil var prestur í Norðuroya eystara prestagjaldi (1954), til hann gjørdist prestur í Fuglafjarðar prestagjaldi (1956), og sat í embætinum til 1989, tá hann fór frá vegna sjúku.

Umframt at verða prestur, undirvísti Torkil eisini í Latíni á Miðnámsskúlanum á Kambsdali, var aktivur limur í skúlaráðnum í Fuglafjarðar Skúla í 30 ár, og nevndarlimur í Ítróttarfelagi Fuglafjarðar í árunum 1978 - 1979. Eisini hevur Torkil Beder verið í útgevandi nevnd fyri Kirkjublaðið, útgivið stuttsøgur í Mín jólabók , umframt at hava týtt nakrar av sálmunum í Sálmabók Føroya kirkju.

Torkil Beder hevur givið út bókina Mangt er millum himmal og jørð, saman við systkinnabarninum Erling Poulsen. Bókin snúði seg um pátrúgv, og var ein antologi av ymiskum frásagnum, sum teir savnaðu inn saman í árunum frammanundan útgávuna. Bókin varð prýdd við tekningum eftir Edward Fuglø listamálara. Seinni kom eisini bókin Meiri er millum himmal og jørð, sum varð útgivin av Erling Poulsen, við hjálp frá Torkili.


 * 1961 - Gleðihátíðin mikla, Mín jólabók, Bókadeild Føroya Lærarafelags
 * 1988 - Oyndafjarðar kirkja 1838 - 1988, Meinigheitsráðið
 * 1990 - Gleðin, hon er fødd í dag, Mín jólabók, Bókadeild Føroya Lærarafelags
 * 1991 - Og ljósið skínur í myrkrinum, Mín jólabók, Bókadeild Føroya Lærarafelags
 * 1994 - Orðið er hold, Mín jólabók, Bókadeild Føroya Lærarafelags
 * 1995 - Gleðilig jól, Mín jólabók, Bókadeild Føroya Lærarafelags
 * Í oyðimørk burtur av slóðaum vegi. Evangeliskt sangsavn


 * 1995 - Mangt er millum himmal og jørð, Bókadeild Føroya Lærarafelags (1995)
 * 2000 - Meiri er millum himmal og jørð, Bókadeild Føroya Lærarafelags (2000)


 * Í deyðans bondum Jesus lá. Sálmabók Føroya kirkju, sálmur 208 (M. Luther, 1524)
 * Vár trúgv várt fasta álit er. Sálmabók Føroya kirkju, sálmur 478 (J.H. Schrader, 1731)
 * Við nái í Guðs hjarta. Sálmabók Føroya kirkju, sálmur 502 (C.O. Rosenius, 1844)
 * Statt upp, mín sál, á morgni fró. Sálmabók Føroya kirkju, sálmur 209 (W.A. Wexels, 1858)
 * Guðs kirkjulið er heimsins størsta undur. Sálmabók Føroya kirkju, sálmur 248 (R. Fangen, 1942)
 * O, Harri, hvønn skulu vit fara til?. Sálmabók Føroya kirkju, sálmur 476 (H.A. Tandberg, 1977)
Erling Poulsen
Thomas Erling Poulsen (føddur 20. juni 1924 í Vági, deyður 22. november 2006) var føroyskur lærari og rithøvundur.

Erling Poulsen var útbúgvin lærari sum tók fyrra part av próvnum á Jonstrup Seminarium á sumri 1951 og annan part á Føroya Læraraskúla 1952. Hann varð fyrst vikarur í Vági og síðani lærari á sama staði í 36 ár til á sumri 1988. Hann gavst sum lærari av heilsubrekum og flutti til Havnar.

Sum rithøvundur gav hann fleiri bøkur út. Millum hesar er bókin Mangt er millum himmal og jørð, sum hann útgav saman við systkinnabarninum Torkil Beder, og bókin Meiri er millum himmal og jørð, sum útkom nøkur ár eftir.


 * 1991 - Víkarbyrgi
 * 1991 - Grind og bátar í Vági
 * 1992 - Laura, Immanuel og Aldan ganga burtur
 * 1995 - Smyrlarnir í strandfarasigling
 * 1997 - Tjaldrið : fyrsta Tjaldrið hjá Skipafelagnum Føroyum
 * 1998 - Lopra : niðursetubygd og hvalastøð
 * 2000 - Marité
 * 2001 - Bjargingarbrøgd I
 * 2002 - Bjargingarbrøgd II
 * 2004 - Loranstøðin við Eggjarnar


 * 1995 - Mangt er millum himmal og jørð
 * 2000 - Meiri er millum himmal og jørð
Hjáorð
Hjáorð  eru orð, sum verða sett hjá sagnorðum, lýsingarorðum, hjáorðum og fyrisetingum. Hjáorðini greiða frá, hvar, nær og hvussu okkurt er.

Dømi eru:
 * Hvar?: her, higar, hagar, o.s.fr
 * Nær?: nú, tá, árla, síðla, ongantíð, altíð, o.s.fr
 * Hvussu?: væl, illa, o.s.fr

Hjáorðini kunnu býtast í seks høvuðsflokkar. Hesir eru:
 * Staðarhjáorð
 * Tíðarhjáorð
 * Spurnarhjáorð
 * Munarhjáorð
 * Lýsingarhjáorð
 * Onnur hjáorð

Summi hjáorð verða stigbend.


 * Føroyskt mál - Hjáorð


 * Hjáorð á síðu 37 í bókini Stutt Mállæra (Anna Maria Reinert Jensen og Harry Davidsen), snar.fo
 * Hjáorð á síðu 134 í bókini Mállæra (Paulivar Andreasen og Árni Dahl), Føroya Skúlabókagrunnur
Veikt bend sagnorð
Veikt bend sagnorð eru sagnorð, sum enda í 3. persóni í tátíð eintali við -di, -ti, -ði ella -aði (tvey ella fleiri stavilsi).

Dømi eru:
 * við -di:
 * at gera – hann gjørdi
 * at krevja – hon kravdi
 * at telja – hann taldi
 * at selja – hon seldi
 * at benda – hann bendi
 * at senda – hon sendi
 * at fylgja – hann fylgdi
 * at liva – hon livdi
 * at heingja – hann hongdi
 * at steingja – hann stongdi
 * at goyma – hon goymdi
 * at hoyra – hon hoyrdi
 * at spyrja – hann spurdi
 * við -ti:
 * at keypa – hann keypti
 * at gifta – hon gifti
 * at flyta – hann flutti
 * við -ði
 * at hava – hann hevði
 * at leggja – hann legði
 * at siga – hon segði
 * við -aði
 * at tala – hann talaði
 * at elska – hon elskaði
 * at leita – hann leitaði
 * at skriva – hon skrivaði
 * at byrja – hann byrjaði


 * Sterkt bend sagnorð
 * Ávirkandi sagnorð
 * Óávirkandi sagnorð


 * Veikt bend sagnorð á síðu 37 í bókini Stutt Mállæra (Anna Maria Reinert Jensen og Harry Davidsen), snar.fo
 * Veikt bend sagnorð á síðu 133 í bókini Mállæra (Paulivar Andreasen og Árni Dahl), Føroya Skúlabókagrunnur
Kirundi
Kirundi, eisini kent undir heitinum rundi, er eitt bantumál ið verður tosað av í minsta lagi 9 milliónum fólkum í Eysturafrika (heilt ítøkiliga í Burundi og í pørtum av grannalondunum Tansania og Kongo-Kinshasa). Størsti parturin av teimum ið tala málið, búgva í Burundi, har næstan øll fólk duga at tosa kirundi.

Málið er sera nær skilt við kinyarwanda, ið verður tosað av nærum øllum fólkum í grannalandinum Rwanda. Munurin ímillum hesi bæði málini er so lítil, at borgarar úr báðum londum kunnu samskifta nøkulunda hvør við annan.

Kirundi er eitt av teimum trimum almennu málunum í Burundi og einasta tjóðarmál.


 * Elizabeth E. Cox: Kirundi (á enskum)
 * Book I, Lessons 1-125, matana.de
 * Book II, Grammar, matana.de
 * Dictionary Kirundi-English / English-Kirundi, matana.de
 * What Languages Are Spoken In Burundi?, worldatlas.com
Kongo (fleiri týdningar)
Heitið Kongo hevur fleiri týdningar:


 * Fólkaræðiliga Lýðveldið Kongo (Kongo-Kinshasa), eitt land í Miðafrika
 * Lýðveldið Kongo (Kongo-Brazzaville), eitt land í Miðafrika
 * Kongoá, ein stór á í Miðafrika
Tupelo (Mississippi)
Tupelo er sættstørsti býur í amerikanska stakríkinum Mississippi. Í býnum búgva fleiri enn 38 túsund fólk (2019).

Býurin varð grundlagdur í fyrra helmingi av 19. øld, í einum øki har nógv trø av slagnum Tupelo vuksu. Hetta er í hvussu er søgan sum verður søgd.


 * Elvis Presley, amerikanskur sangari (1835-1977)




 * Mississippi
 * Sambandsríki Amerika


 * Heimasíða: tupeloms.gov
 * Tupelo, Mississippi, wikivoyage (á enskum)
Bowling Green (Kentucky)
Bowling Green er triðstørsti býur í amerikanska stakríkinum Kentucky.

Býurin liggur nakað miðskeiðis í Kentucky, um leið 100 kilometrar norðan fyri Nashville í Tennessee. Í 2019 búðu fleiri enn 70 túsund fólk í býnum.

Áin Barren River rennur framvið býnum.

Evropeisk niðursetufólk búsettu seg her í økinum í seinna helmingi av 18. øld. Býurin varð grundlagdur undir navninum Bolin Green í 1798.

Undir Amerikanska borgarakrígnum var Bowling Green fyribils høvuðsstaðurin hjá suðurstatssinnaðu stjórnini í Kentucky.

Í 1906 varð lærdi háskúlin Western Kentucky University (WKU) stovnaður.

Bilverksmiðurin, sum framleiðir Chevrolet Corvette, er her í Bowling Green.




 * Sam Bush, tónleikari
 * Rand Paul, politikari


 * Kawanishi, Hyogo, Japan
 * Erfurt, Thüringen, Týskland


 * Almenna heimasíða: bgky.org
 * Bowling Green (Kentucky), wikivoyage.org
Magdalena Andersson
Eva Magdalena Andersson (fødd 23. januar 1967 í Uppsala) er svenskur búskaparfrøðingur og politikari. Tíðliga í november 2021 gjørdist hon forkvinna í svenska Javnaðarflokkinum og seint í november mánaði varð hon vald tvær ferðir til forsætisráðfrú í Svøríki. Fyrstu ferð tann 24. november og aðru ferð tann 29. november. Hon er fyrsti kvinnuligi forsætisráðharri í Svøríki nakrantíð. Magdalena Andersson hevur verið ríkisdagslimur fyri Sosialdemokratarnar síðan 29. september 2014 og fíggjarmálaráðfrú frá oktober 2014 til november 2021.

Tann 4. november 2021 varð hon vald sum forkvinna í svenska Javnaðarflokkinum og harvið gjørdist hon valevni til sessin sum forsætisráðfrú.

Mikudagin 24. november 2021 varð hon fyri fyrstu ferð vald til forsætisráðfrú í Svøríki, men tá legði hon frá sær 7 tímar seinni, tí Umhvørvisflokkurin fór burturúr stjórnini. Tann 29. november varð hon umsíðir góðkend fyri aðru ferð í eina viku sum kvinna í forsætismálaráðnum, tá 101 limir av teimum 349 í Ríkisdegnum atkvøddu fyri henni, meðan 75 lótu vera við at atkvøða, og 173 atkvøddu ímóti henni. Harvið var Magdalena Andersson á øðrum sinni í fimm dagar vald til forsætisráðfrú í Svøríki – sum fyrsta kvinnan nakrantíð. Hon tók við embætinum sum forsætisráðfrú og leiðari fyri eina stjórn bara við Javnaðarflokkinum hin 30. november 2021. Magdalena Andersson tók við eftir Stefan Löfven, sum í summar boðaði frá, at hann fór at gevast í politikki.

Hósdagin 15. september 2022 hevur hon biðið formannin í svenska Ríkisdegnum, um at loysa seg úr embætinum sum forsætisráðfrú, tí at borgarligi vongurin hevði vunnið svenska ríkisdagsvalið sunnudagin 11. september 2022 við 176 tingsessum móti 173.


 * Magdalena Andersson, regeringen.se
 * Riksdagen.se - Magdalena Andersson, riksdagen.se
 * Magdalena Andersson er aftur forsætisráðharri, kvf.fo, 29. november 2021
Stefan Löfven
Kjell Stefan Löfvén (føddur 21. juli 1957 í Stokkhólmi) er svenskur politikari og fyrrverandi forsætisráðharri Svøríkis. Hann var formaður fyri Socialdemokraterna frá 27. januar 2012 til 4. november 2021. Frá oktober 2014 til november 2021 hevur hann verið svenski forsætisráðharrin. Avloysarin bæði sum formaður og forsætisráðharri gjørdist Magdalena Andersson.


 * Stefan Löfven, regeringen.se
 * Stefan Löfven, riksdagen.se
 * Stefan Löfven, socialdemokraterna.se
 * Stefan Löfven: "Sörvåge är hemma", allehanda.se
Guðni Th. Jóhannesson
Guðni Thorlacius Jóhannesson, føddur 26. juni 1968 í Reykjavík, er íslendskur søgufrøðingur og politikari. Hann er sitandi íslendski forsetin.

Guðni varð valdur við 39,1% av atkvøðunum sum landsins 6. forseti tann 25. juni 2016. Hann tók við embætinum 1. august sama ár.

Guðni varð afturvaldur á forsetavalinum seint í juni 2020 við 92,2% av atkvøðunum.


 * Bjarni Mohr: Forsetin verður helst afturvaldur, kvf.fo
 * Høgni Djurhuus: 90,4 prosent ætla at velja sitandi forseta, kvf.fo
 * Løgmaður sent íslendska forsetanum lukkuynski, vp.fo
Carl Reiner
Carlton "Carl" Reiner (føddur 20. mars 1922 í Bronx, New York City, deyður 29. juni 2020 í Beverly Hills, Kalifornia) var amerikanskur filmsleikstjóri, framleiðari, leikrithøvundur og sjónleikari.

Reiner er eitt sera kent navn innan filmsheimin. Millum annað hevur hann vunnið 9 Emmy-virðislønir og 1 Grammy-virðisløn.


 * Carl Reiner, imdb.com (á enskum)
 * Carl Reiner, themoviedb.org (á enskum)
 * Carl Reiner, svenskfilmdatabas.se (á svenskum)
Heini Olsen
Heini Olsen (føddur 2. juli 1930 Inni á Fjørð í Vestmanna) er útbúgvin verkfrøðingur úr Vestmanna. Foreldur: Dagmar og Haldor Olsen.

Heini hevur sum verkfrøðingur arbeitt víða um heim, m.a. í Iran, Afghanistan, Zanzibar, Nigeria. m.a. fyri byggifyritøkuna Kampsax. Seinnu árini stóð Heini Olsen sum deildarleiðari fyri projektertandi vegadeildini hjá Landsverkfrøðinginum (nú: Landsverk) fyri stóru útbyggingini av føroyska vegakervinum. Heini hevur lýst lív sítt í endurminningarverkinum "Meg minnist - og ørminnist".


 * Meg minnist - og ørminnist 1 (1930 - 1948)
 * Meg minnist - og ørminnist 2 (1949 - 1956)
 * Trý túsund nætur og trinnar - millum mohammedsmenn og kvinnur (1956-57)


 * Heini Olsen, sprotin.fo
Micheál Martin
Micheál Martin (írskt: Micheál Ó Máirtín; føddur 1. august 1960 í Cork) er írskur politikari. Síðan 27. juni 2020 er hann forsætisráðharri Írlands (írskt: Taoiseach).

Hann var uttanrikisráðharri í Írlandi frá mai 2008 til januar 2011 og síðan januar 2011 hevur hann verið formaður fyri flokkin Fianna Fáil.


 * Micheál Martin á heimasíðuni hjá flokkinum: Micheál Martin, fiannafail.ie (á enskum)
Greensboro, North Carolina
Greensboro (úttala: /ˈɡriːnzbʌroʊ/) er stórbýur í amerikanska lutstatinum North Carolina. Í 2019 búðu um leið 296 túsund fólk í býnum. Hervið er Greensboro triðstørsti býur í North Carolina, bara Charlotte og høvuðsstaðurin Raleigh eru størri.

Greensboro varð grundlagdur í 1808. Býurin er uppkallaður eftir amerikanska generalinum Nathanael Greene.


 * Heimasíða: greensboro-nc.gov
 * Greensboro, wikivoyage (á enskum)
Knoxville, Tennessee
Knoxville er stórbýur í amerikanska lutstatinum Tennessee. Í 2019 búðu um leið 187 túsund fólk í býnum. Hervið er Knoxville størsti býur í eystara parti av lutstatinum og triðstørsti býur í Tennessee sum heild; bara Memphis og høvuðsstaðurin Nashville eru størri.

Áin Tennessee rennur tætt fram við miðbýnum.

Knoxville varð grundlagdur í 1791. Býurin er uppkallaður eftir amerikanska heryvirmanninum Henry Knox.


 * Heimasíða: cityofknoxville.org
 * Knoxville, wikivoyage (á enskum)
Narendra Modi
Narendra Damodardas Modi (fæddur 17. september 1950) er indverskur stjórnmálamaður sem starfaði sem 14. og núverandi forsætisráðherra Indlands síðan 2014. Hann var aðalráðherra Gújarat frá 2001 til 2014 og er þingmaður Varanasi. Modi er meðlimur í Bharatiya Janata flokknum.
Blueberry
Blueberry kann sipa til:


 * Teknirøðina Blueberry
 * Tónleikabólkin Blueberry Jam Session
Richmond (Kentucky)
Richmond er sættstørsti býur í amerikanska stakríkinum Kentucky. Býurin liggur í Bluegrass-øki, í eystara parti av lutstatinum, um leið 50 km sunnan fyri Lexington.

Í 2019 búðu í Richmond um leið 36 túsund fólk. Lærdi háskúlin "Eastern Kentucky University" (EKU) er staddur í býnum.

Richmond varð grundlagdur í 1798. Býurin er uppkallaður eftir býnum Richmond í Virginia.


 * Daniel Boone (1734-1820), amerikanskur slóðbrótari
 * Cassius Marcellus Clay (1810-1903), amerikanskur politikari


 * www.richmond.ky.us
 * Richmond (Kentucky), wikivoyage.org (enskt)

Richmond, Virginia Richmond (Virginia)
Tennesseeá
Tennesseeá (enskt: Tennessee River) er ein á í eystara parti í USA.

Áin er um leið 1049 km long. Hon rennur gjøgnum stakríkini Tennessee, Alabama, Mississippi og Kentucky.

Tennesseeá byrjar í Knoxville í eystara parti av lutstatinum Tennessee, har tvær áir (Holston River og French Broad River) renna saman í eitt. Í vestara parti í Kentucky, nærindis býnum Paducah, rennur áin út í Ohioánna. Tennesseeá er tann longsta tvørá av Ohioánni.


 * Tennessee River System, tennesseeencyclopedia.net
Chattanooga, Tennessee
Chattanooga er fjórðstørsti býurin í amerikanska stakríkinum Tennessee.

Býurin liggur í landsynningsparti av Tennessee, á markinum til grannastakríki Georgia, 216 km í ein landsynning úr Nashville og 180 km í ein útsynning úr Knoxville.

Tennesseeá rennur ígjøgnum býin.


 * Almenna heimasíða: chattanooga.gov
 * Chattanooga, Tennessee, tennesseeencyclopedia.net
 * Chattanooga (Tennessee), wikivoyage.org
SEV
Elfelagið SEV er eitt interkommunalt lutafelag  í Føroyum, sum veitir streym / elorku til føroyska samfelagið. SEV er felagsskapur, sum allar kommunur í Føroyum eiga, og sum harvið allir føroyingar eiga.

Elfelagið SEV varð stovnað í 1946. Navnið SEV kemur av fyrsta stavi í oyggjarnøvnunum Streymoy, Eysturoy, Vágar. Sev fevnir nú um alt landið.


 * Vatnorka í Føroyum
 * Elektrisitetsverkið í Botni


 * Heimasíðan hjá SEV: sev.fo
Jürgen Klopp
Jürgen Norbert Klopp (føddur 16. juni 1967 í Stuttgart) er ein týskur fótbóltsvenjari og fyrrverandi fótbóltsleikari. Síðan 2015 er hann høvuðsvenjari hjá enska Premier League liðnum Liverpool F.C..

Sum fótbóltsleikari hevur hann spælt í fleiri ár við ymiskum týskum fótbóltsfeløgum, m.a. við Eintracht Frankfurt II (1987–1988) og við Mainz 05 (1990–2001).

Í februar mánaði 2001 gjørdist hann venjari hjá Mainz 05. Sjey ár seinni, í 2008, skifti hann til Borussia Dortmund og tann 8. oktober 2015 tók hann við sum venjari í Liverpool.


 * Jürgen Klopp profile, liverpoolfc.com (á enskum)
Virgil van Dijk
Virgil van Dijk (niðurlendsk úttala: [vɑn ˈdɛik]; føddur 8. juli 1991 í Breda) er niðurlendskur fótbóltsspælari (verjuleikari). Síðan 1. januar 2018 hevur hann spælt fyri enska Premier League felagið Liverpool F.C.. Í mars 2018 gjørdist hann liðskiparin á niðurlendska landsliðnum.

Van Dijk skifti frá Southampton til Liverpool fyri 630 mió. kr (£75 mió.). Avtalan gjørdi hann til táverandi heimsins dýrasta verjuleikara.

Hann var kosin ársins leikari í Europa í 2019.


 * Virgil van Dijk - Defender, liverpoolfc.com (á enskum)
 * Liverpool agree deal to sign Virgil van Dijk, liverpoolfc.com
Alisson
Alisson Ramses Becker (føddur 2. oktober 1992 í Novo Hamburgo, Brasil) er ein brasilskur fótbóltsleikari, ið spælir sum málverji fyri Liverpool F.C. og A-landsliðið hjá Brasil.


 * Alisson Becker, liverpoolfc.com (á enskum)
Lone Dybkjær
Lone Dybkjær (fødd Lone Vincents, 23. mai 1940 í Frederiksberg, deyð 20. juli 2020 í Keypmannahavn (Bispebjerg)) var danskur verkfrøðingur og politikari (Radikale Venstre).

Lone Dybkjær varð fyrstu ferð vald í Fólkatingið í 1973. Í 2009 boðaði hon frá, at hon ikki fór at stilla upp aftur. Hon tók seg úr Fólkatinginum í 2011.

Hon var umhvørvismálaráðharri í donsku stjórnini (Poul Schlüter III) frá 1988 til 1990. Í 1994 gjørdist hon limur í Evropatinginum, har hon sat til 2004.

Lone Dybkjær var gift við Ib Dybkjær frá 1964 til 1980. Tey áttu tvey børn. Hon giftist í 1994 við fyrrverandi danska forsætismálaráðharranum Poul Nyrup Rasmussen, sum Lone var gift við til hon doyði..


 * Lone Dybkjær deyð, kvf.fo, 21. juli 2020
 * Lone Dybkjær (RV), ft.dk
 * Hyldest til Lone Dybkjær, radikale.dk
Stjórnin hjá Poul Schlüter II
Stjórnin hjá Poul Schlüter II hevur verið stjórn Danmarkar frá 10. september 1987 til 3. juni 1988.

Onnur stjórnin hjá Poul Schlüter var ein samgonga millum hesar flokkar: Det Konservative Folkeparti (K), Venstre (V), Centrum-Demokraterne (CD), Kristeligt Folkeparti (KF).


 * Danskir forsætisráðharrar


 * Regeringen Poul Schlüter II, stm.dk
Stjórnin hjá Poul Schlüter III
Stjórnin hjá Poul Schlüter III hevur verið stjórn Danmarkar frá 3. juni 1988 til 18. desember 1990.

Stjórnin var ein samgonga millum Det Konservative Folkeparti (K), Venstre (V) og Radikale Venstre (RV).


 * Regeringen Poul Schlüter III, stm.dk
 * Regeringer fra 1953 til i dag, stm.dk
Stjórnin hjá Poul Schlüter IV
Stjórnin hjá Poul Schlüter IV hevur verið stjórn Danmarkar frá 18. desember 1990 til 25. januar 1993.

Fjórða stjórnin hjá Poul Schlüter var ein samgonga millum Det Konservative Folkeparti (K) og Radikale Venstre (RV).


 * Danskir forsætisráðharrar


 * Regeringen Poul Schlüter IV, stm.dk
 * Regeringer fra 1953 til i dag, stm.dk
Stjórnin hjá Poul Nyrup Rasmussen I
Stjórnin hjá Poul Nyrup Rasmussen I hevur verið stjórn Danmarkar frá 25. januar 1993 til 27. september 1994.

Fyrsta stjórnin hjá Poul Nyrup Rasmussen var ein samgonga millum Socialdemokraterne (S), Centrum-Demokraterne (CD), Radikale Venstre (RV) og Kristeligt Folkeparti (KF).


 * Danskir forsætisráðharrar


 * Regeringen Poul Nyrup Rasmussen I, stm.dk
 * Regeringer fra 1953 til i dag, stm.dk
Stjórnin hjá Poul Nyrup Rasmussen III
Stjórnin hjá Poul Nyrup Rasmussen III hevur verið stjórn Danmarkar frá 30. desember 1996 til 23. mars 1998.

Triðja stjórnin hjá Poul Nyrup Rasmussen var ein samgonga millum Socialdemokraterne (S) og Radikale Venstre (RV).


 * Danskir forsætisráðharrar


 * Regeringen Poul Nyrup Rasmussen III, stm.dk
 * Regeringer fra 1953 til i dag, stm.dk
Stjórnin hjá Poul Nyrup Rasmussen II
Stjórnin hjá Poul Nyrup Rasmussen II hevur verið stjórn Danmarkar frá 27. september 1994 til 30. desember 1996.

Onnur stjórnin hjá Poul Nyrup Rasmussen var ein samgonga millum Socialdemokraterne (S), Radikale Venstre (RV) og Centrum-Demokraterne (CD).


 * Danskir forsætisráðharrar


 * Regeringen Poul Nyrup Rasmussen II, stm.dk
 * Regeringer fra 1953 til i dag, stm.dk
Stjórnin hjá Poul Schlüter I
Stjórnin hjá Poul Schlüter I hevur verið stjórn Danmarkar frá 10. september 1982 til 10. september 1987.

Fyrsta stjórnin hjá Poul Schlüter var ein samgonga millum hesir flokkar: Det Konservative Folkeparti (K), Venstre (V), Centrum-Demokraterne (CD), Kristeligt Folkeparti (KF).


 * Danskir forsætisráðharrar


 * Regeringen Poul Schlüter II, stm.dk
 * Regeringer fra 1953 til i dag, stm.dk
Stjórnin hjá Anker Jørgensen V
Stjórnin hjá Anker Jørgensen V hevur verið stjórn Danmarkar frá 30. desember 1981 til 10. september 1982.

Fimta stjórnin hjá Anker Jørgensen varð skipað við sosialdemokratunum sum einasti flokkur í donsku stjórnini.


 * Danskir forsætisráðharrar


 * Regeringen Anker Jørgensen V, stm.dk
 * Regeringer fra 1953 til i dag, stm.dk
Stjórnin hjá Anker Jørgensen IV
Stjórnin hjá Anker Jørgensen IV hevur verið stjórn Danmarkar frá 26. oktober 1979 til 30. desember 1981.

Fjórða stjórnin hjá Anker Jørgensen varð skipað við sosialdemokratunum sum einasti flokkur í donsku stjórnini.


 * Danskir forsætisráðharrar


 * Regeringen Anker Jørgensen IV, stm.dk
 * Regeringer fra 1953 til i dag, stm.dk
Stjórnin hjá Anker Jørgensen III
Stjórnin hjá Anker Jørgensen III hevur verið stjórn Danmarkar frá 30. august 1978 til 26. oktober 1979.

Triðja stjórnin hjá Anker Jørgensen var ein samgonga millum Socialdemokraterne (S) og Venstre (V).


 * Danskir forsætisráðharrar


 * Regeringen Anker Jørgensen III, stm.dk
 * Regeringer fra 1953 til i dag, stm.dk
Stjórnin hjá Poul Nyrup Rasmussen IV
Stjórnin hjá Poul Nyrup Rasmussen IV hevur verið stjórn Danmarkar frá 23. mars 1998 til 27. november 2001.

Fjórða stjórnin hjá Poul Nyrup Rasmussen var ein samgonga millum Socialdemokraterne (S) og Radikale Venstre (RV).


 * Danskir forsætisráðharrar


 * Regeringen Poul Nyrup Rasmussen IV, stm.dk
 * Regeringen Poul Nyrup Rasmussen IV, regeringen.dk
 * Regeringer fra 1953 til i dag, stm.dk
Stjórnin hjá Helle Thorning-Schmidt II
Stjórnin hjá Helle Thorning-Schmidt II hevur verið stjórn Danmarkar frá 3. februar 2014 til 28. juni 2015.

Onnur stjórnin hjá Helle Thorning-Schmidt var ein samgonga millum Socialdemokraterne (S) og Radikale Venstre (RV) Tað var ein minnilutastjórn, sum varð stuðlað av Socialistisk Folkeparti (SF) og Enhedslisten (EL).


 * Danskir forsætisráðharrar


 * Regeringen Helle Thorning-Schmidt II, stm.dk
 * Regeringer fra 1953 til i dag, stm.dk
Stjórnin hjá Lars Løkke Rasmussen II
Stjórnin hjá Lars Løkke Rasmussen II hevur verið stjórn Danmarkar frá 28. juni 2015 til 28. november 2016.

Onnur stjórnin hjá Lars Løkke Rasmussen varð skipað við Venstre (V) sum einasti flokkur í donsku stjórnini. Tað var ein minnilutastjórn, sum varð stuðlað av trimum flokkum, Dansk Folkeparti (DF), Liberal Alliance (LA) og Det Konservative Folkeparti (K).


 * Danskir forsætisráðharrar


 * Regeringen Lars Løkke Rasmussen II, stm.dk
 * Regeringen Lars Løkke Rasmussen II, regeringen.dk
 * Regeringer fra 1953 til i dag, stm.dk
Stjórnin hjá Lars Løkke Rasmussen III
Stjórnin hjá Lars Løkke Rasmussen III hevur verið stjórn Danmarkar frá 28. november 2016 til 27. juni 2019.

Triðja stjórnin hjá Lars Løkke Rasmussen var ein samgonga millum Venstre (V), Liberal Alliance (LA) og Det Konservative Folkeparti (K). Tað var ein minnilutastjórn, sum varð stuðlað av høgrasinnaða flokkinum Dansk Folkeparti (DF).


 * Danskir forsætisráðharrar


 * Regeringen Lars Løkke Rasmussen III, stm.dk
 * Regeringen Lars Løkke Rasmussen III, regeringen.dk
 * Regeringer fra 1953 til i dag, stm.dk
Stjórnin hjá Mette Frederiksen
Stjórnin hjá Mette Frederiksen hevur verið stjórn Danmarkar síðan 27. juni 2019.

Stjórnin hjá Mette Frederiksen er skipað við sosialdemokratunum sum tann einasti flokkur í donsku stjórnini. Tað er ein minnilutastjórn, sum verður stuðlað av Socialistisk Folkeparti (SF), Enhedslisten (EL) og Radikale Venstre (RV).

Danska stjórnin hevur hesir ráðharrarnar:


 * Danskir forsætisráðharrar


 * Regeringen Mette Frederiksen, stm.dk
 * Regeringen Mette Frederiksen, regeringen.dk
 * Regeringer fra 1953 til i dag, stm.dk
Georgiar
Georgiar, ella kartvelar (georgiskt: ქართველები, kartvelebi) — sum eru 5 milliónir fólk. Georgiar tosa georgiskt mál.


 * Eastmond, Anthony (2010), Royal Imagery in Medieval Georgia, Penn State Press
 * Suny, R. G. (1994), The Making of the Georgian Nation, Indiana University Press
 * Lang, D. M. (1966), The Georgians, Thames & Hudson
 * Rayfield, D. (2013), Edge of Empires: A History of Georgia, Reaktion Books
 * Rapp, S. H. Jr. (2016) The Sasanian World Through Georgian Eyes, Caucasia and the Iranian Commonwealth in Late Antique Georgian Literature, Sam Houston State University, USA, Routledge
 * Toumanoff, C. (1963) Studies in Christian Caucasian History, Georgetown University Press
Eddie Meduza
Errol Leonard Norstedt, (føddur 17. juni 1948, Göteborg, deyður 17. januar 2002, Växjö) eisini kendur við listanavnunum Eddie Meduza, var ein svenskur sangari, tónleikari, tónaskald, sangskrivari, guitarleikari og skemtari.


 * Errol (1975)
 * Eddie Meduza & Roarin' Cadillacs (1979)
 * Garagetaper (1980)
 * Gasen I Botten (1981)
 * För Jævle Braa! (1982)
 * Dåren É Lös (1983)
 * West A Fool Away (1984)
 * Ain't Got No Cadillac (1985)
 * You Ain't My Friend (1990)
 * Harley Davidson (1995)
 * Silver Wheels (1997)
 * Värsting Hits (1998)
 * Väg 13 (1999)
 * Scoop (2001)


 * Eddies Himmel (svensk)
 * Eddie Meduza Discography (engelsk)
Stjórnin hjá Anker Jørgensen II
Stjórnin hjá Anker Jørgensen II hevur verið stjórn Danmarkar frá 13. februar 1975 til 30. august 1978.

Onnur stjórnin hjá Anker Jørgensen var skipað við sosialdemokratunum sum tann einasti flokkur í donsku stjórnini.


 * Danskir forsætisráðharrar


 * Regeringen Anker Jørgensen II, stm.dk
Stjórnin hjá Poul Hartling
Stjórnin hjá Poul Hartling hevur verið stjórn Danmarkar frá 19. desember 1973 til 13. februar 1975. Stjórnin hjá Poul Hartling var skipað við Venstre sum tann einasti flokkur í donsku stjórnini.


 * Danskir forsætisráðharrar


 * Regeringen Poul Hartling, stm.dk
Stjórnin hjá Anker Jørgensen I
Stjórnin hjá Anker Jørgensen I hevur verið stjórn Danmarkar frá 5. oktober 1972 til 6. desember 1973.

Fyrsta stjórnin hjá Anker Jørgensen var skipað við sosialdemokratunum sum tann einasti flokkur í donsku stjórnini.


 * Danskir forsætisráðharrar


 * Regeringen Anker Jørgensen I, stm.dk
Splash and Bubbles
Splash and Bubbles (danskt heiti: Splask og Boble) er ein amerikonsk teknifilmsrøð skapað av John Tartaglia fyri PBS Kids.
Olof Thunberg
Fritz-Olof Thunberg (føddur 21. mai 1925 í Västerås, deyður 24. februar 2020 í Nacka distrikt, Stockholms län) var svenskur sjónleikari og filmsleikstjóri.

Svenska umhvørvisstríðskvinnan Greta Thunberg er abbadóttir Olof Thunberg.


 * Skådespelaren Olof Thunberg är död., dn.se (á svenskum)
 * Olof Thunberg, svenskfilmdatabas.se (á svenskum)
 * Olof Thunberg, imdb.com (á enskum)
Paris Saint-Germain F.C.
Paris Saint-Germain Football Club (stytt: Paris-SG ella PSG) er eitt franskt fótbóltsfelag úr París. Felagið varð stovnað í 1970. Besta mansliðið hjá felagnum hevur spælt í bestu fransku deildini, Ligue 1, síðan 1974.

Venjarin hjá PSG er Mauricio Pochettino, sum avloysti Thomas Tuchel fyrst í januar 2021.

Ognarin hjá PSG er Qatar Sports Investments, eitt íløgufelag ür Katar, sum sitandi forseti og emir í Katar, Tamim bin Hamad al-Thani, eigur. Katariska íløgufelagið keypti franska ítróttafelagið í 2011.




 * Almenna heimasiðan (psg.fr): á enskum, á fronskum
 * PSG E-Sports (á enskum)
 * Paris Saint-Germain, uefa.com (á enskum)
Listi yvir forsetar Týsklands
Listi yvir forsetar Týsklands er ein listi yvir samveldisforsetar í Týsklandi síðan 1949 (almenna heitið á týskum er Bundesrepublik Deutschland, sum merkir Samveldislýðveldið Týskland).

Niðanfyri sæst yvirlit yvir allar teir 12 týsku samveldisforsetarnar (týskt: Bundespräsident):


 * Týskland


 * Heimasíðan: bundespraesident.de
Elektrisk mótstøða
Í elektronikki og elektromagnetismu, er elektriska mótstøðan á einum luti eitt mát yvir mongdina av forðing av elektriskum streymi yvir lutin. SI eindin fyri eletriska móttstøðu er ohm ([[Omega|

Ω

]])

Mótstandurin R á einum luti verður lýst sum elektriski spenningurin U tvørtur um lutin við streyminum I ígjøgnum hann.




 * Ohms lóg
Diana Rigg
Enid Diana Elizabeth Rigg (fødd 20. juli 1938 í Doncaster, South Yorkshire, deyð 10. september 2020 í London ) var ensk sjónleikarinna. Hon gjørdist serliga kend fyri sín leiklut sum Emma Peel í sjónvarpsrøðini The Avengers frá 1965-68.

Enska sjónleikarinnan Rachael Stirling er dóttir Diana Rigg.


 * Diana Rigg, imdb.com (á enskum)
 * Diana Rigg, svenskfilmdatabas.se (á svenskum)
Universidade Federal de Goiás
Universidade Federal de Goiás er ein lærdur háskúli í Goiás, Brasil, sum varð settur á stovn í 1960.


 * Brasil
Newark (New Jersey)
Newark  (úttala: /ˈnuːərk/) er stórbýur í norðara partinum av amerikanska stakríkinum New Jersey. Newark er størsti býurin í New Jersey. Í 2018 búðu har uml. 282 túsund fólk. Býurin liggur fram við víkini Newark Bay, tætt við markið til stakríki New York, og einans 13 km (8 míl) vestan fyri Manhattan í New York City. Havnin Port Newark er størsta bingjuhavnin á amerikansku eysturstrondini.

Áin Passaic River rennur fram við býnum.




 * Paul Auster, rithøvundur (* 1947)
 * Connie Francis, sangarinna (*1937)
 * Gloria Gaynor, sangarinna (*1943)
 * Whitney Houston, sangarinna (1963-2012)
 * Jerry Lewis, sjónleikari (1926-2017)
 * Philip Roth, rithøvundur (1933-2018)
 * Paul Simon, tónleikari (*1941)
 * Queen Latifah, tónleikarinna (* 1970)
 * Sarah Vaughan, sangarinna (1924-1990)


 * Almenna heimasíða, newarknj.gov
Kansas City (Missouri)
Kansas City (stytt KC ella KCMO) er stórbýur í amerikanska statinum Missouri.

Býurin liggur báðumegin Missouriá, á markinum millum Missouri og Kansas, í vestara parti av stakríkinum. Ein býur við tí sama navninum liggur beint hinumegin markið í grannastatinum Kansas. Saman mynda teir eitt stórt býarøki sum kallast Kansas City Metropolitan Area.

Kansas City varð grundlagdur í 1853 og er í dag størsti býur í staríkinum, framman fyri næststørsta býin St. Louis, sum liggur í eystara parti av Missouri. Í 2019 búðu í Kansas City nærum 500 túsund fólk.


 * Burt Bacharach, klaverleikari og sangskrivari
 * Count Basie, tónleikari
 * Scott Corbett, rithøvundur
 * Walt Disney, filmsframleiðari
 * Ernest Hemingway, rithøvundur
 * Richard B. Myers, generalur
 * Charlie Parker, jazztónleikari


 * Kansas City (Kansas)


 * Heimasíða: kcmo.gov
 * Kansas City, Missouri, wikivoyage (á enskum)
Badenweiler
Badenweiler er ein týsk kommuna (Gemeinde) i stakríkinum Baden-Württemberg í Suðurtýsklandi.

Badenweiler liggur í útsynningshorninum av vakra fjallalendinum Schwarzwald, um leið 30 km sunnan fyri býin Freiburg og tætt við markið til Frakland og Sveis.

Í 2018 búðu í kommununi 4442 fólk.

Russiski rithøvundurin Anton Tjekhov andaðist í Badenweiler 2. juli 1904.


 * Heimasíðan hjá kommuni: gemeinde-badenweiler.de
 * Badenweiler, wikivoyage (á týskum)
Shreveport
Shreveport er ein býur í amerikanska stakríkinum Louisiana.

Býurin liggur í útnyrðingsparti av lutstatinum, um leið 30 km eystan fyri markið til Texas. Hann varð grundlagdur i 1836 og er í dag tríðstørsti býur í Louisiana, aftan fyri høvuðsstaðin Baton Rouge og størsta býin New Orleans. Í 2019 búðu í Shreveport fleiri enn 187 túsund fólk.

Áin Red River rennur fram við býnum. Hinumegin ánna liggur Bossier City, ið er sættstørsti býur í Louisiana.


 * Louisiana
 * Sambandsríki Amerika


 * Almenna heimasíðan: shreveportla.gov
 * Shreveport, wikivoyage (á enskum)
Mangt er millum himmal og jørð
Mangt er millum himmal og jørð (1995) er ein antologi av innsavnaðum søgum um yvirnáttúruligar hendingar og pátrúgv í Føroyum.

Bókin varð skrivað og útgivin av systkinnabørnunum Erling Poulsen og Torkil Beder, sum teir savnaðu saman undanfarnu árini, og varð útgivin av Bókadeild Føroya Lærarafelags í 1995.

Søgurnar í bókini eru yvirnáttúruligar frásagnir frá fólki, sum hava sagt frá upplivdum hendingum, og aðrar frásagnir, sum hesi kenna frá øðrum. Tí kunnu hesar flokkast sum munnborin skaldskapur, eins og ævintýr og sagnir.

Í ár 2000 útgav Erling Poulsen ein eftirfylgjara til bókina, sum kallast Meiri er millum himmal og jørð. Eins og hendan bókin, er eftirfylgjarin eisini eitt savn av frásagnum um pátrúgv og yvirnáttúruligar hendingar.

Í Sosialinum dagfest 25. november 2000, skrivaði rithøvundur Carl Johan Jensen ummæli av bókini. Ummælið hevði heitið "Frá trølsligum dreymum og afturgingnari tíð".
Fuglafjarðar Ellisakfør
Fuglafjarðar Ellisakfør er ein lokalur áhugafelagsskapur fyri ellisakfør í Fuglafirði.

Felagið varð stovnað tann 11. februar 2012, og kom at húsast í bygninginum, har Føroya Timburhandil og Borg helt til ár frammanundan, beint niðanfyri Piddashandil.

Fuglafjarðar Ellisakfør var saman við Føroya Ellisakfør teir einastu áhugafelagsskapirnir fyri ellisakfør í Føroyum, sum merkti, at Fuglafjarðar Ellisakfør var einasta lokalfelag í landinum av sínum slag. Tann 8. decembur 2019 varð áhugafelagsskapurin Norðoyar Ellisakfør sett á stovn, sum merkir, at har í dag finnast tveir lokalir og ein landsfevnandi felagsskapir.

Limir í Fuglafjarðar Ellisakførum hava møguleika at tekna seg til at brúka hølir felagsins til at goyma bilar í, treytað av, at hesir eru búgvandi í Fuglafjarðar Kommunu og at pláss er fyri bilunum.

Felagið hevur tann gamla kommunala brandbilin í varðveitslu, sum stendur í hølum felagsins.




 * Ford Escort Cosworth RS (1993). Eigari, Pól Jákup Larsen.
 * Ford Sierra (1985). Eigari, Pól Jákup Larsen.
 * Ford Taunus (1971). Eigari, Jákup Frants Larsen.
 * Jaguar xj6 (1978), Jákup Frans Larsen.
 * Jaguar XJS12 (????). Eigari, Hans Futtrup.
 * Mercedes SL, W107 (1976). Eigari, Erling Larsen.
 * Toyota Crown (1971) Eigari, Petur við Gjónna.
 * Toyota Crown (1971). Eigari, Samuel Jørmundsson.
 * Toyota Crown (1976). Eigari, Niels Pauli Toftegaard.
 * Toyota Landcruiser (1973). Eigari, Fuglafjarðar Sløkkilið.
 * Triumph Spitfire (1969). Eigari, Jákup Frants Larsen.
 * Volkswagen Golf Mk1 Cabriolet (1983). Eigari, Dagmar Beder.
 * Volkswagen Golf GTI G60 Edition One (1990). Eigari, Torkil Beder Thomsen.
 * Volkswagen T3 Caravella Syncro (1990). Eigari, Dávur Beder.
 * Volkswagen T3 Westfalia (????). Eigari, Hans Futtrup.
 * Volkswagen T4 California (1993). Eigari, Samuel Jørmundsson.
 * Volkswagen 1303 (1973). Eigari, Johan Beder.
 * Volvo Amazon B18 (1967). Eigari, Marjun Larsen.
 * Volvo 164 (1970). Eigari, Sonni á Horni.
 * Volvo 740 Turbo (1986). Eigari, Sonni á Horni


 * Kreidler Florett (1975). Eigari, Haldur Nielsen.
 * Kreidler Florett RMC (1977). Eigari, Johan Beder.
 * Puch Maxi (????). Eigari, Jackie Zachhau.
 * Puch R50 (1971). Eigari, Johan Beder.
 * SCO (1965). Eigari, Petur Martin Petersen. Knallertin hevur lægsta nummar av nækrari nummarplátu í Føroyum, FØ 6.
 * Yamaha FS1 k1 (1994). Rógvi Beder


 * Java (194x). Eigari, Hans Futtrup.
 * Java (1988). Eigari, Hans David Joensen.
 * Nimbus (1937). Eigari, Atli Larsen.
 * Triumph (1953). Eigari, Hans Futtrup.
 * Yamaha (????). Andreas Reinert Zachhau.
 * Yamaha XS 750 (1979). Eigari, Dávur Beder.


 * 4 traðkisúkklur frá 1930 - 1970


 * Fuglafjarðar Ellisakfør á Facebook
 * Fuglafjarðar Ellisakfør, whatson.fo
 * Aðalfundur Fuglafjarðar Ellisakfør, fuglafjordur.com, 19.04.2013
 * Bil- og motorsúkklutreff í Fuglafirði, dagur.fo, 05.04.2019
Kansas City (Kansas)
Kansas City (stytt KCK) er triðstørsti býur í amerikanska statinum Kansas.

Býurin liggur á markinum millum Kansas og Missouri, í eystara parti av stakríkinum, vestarumegin Kansasá og Missouriá.

Hann er forstaður til býin við tí sama navninum, beint hinumegin markið í grannastatinum Missouri. Teir myndar saman eitt stórt býarøki sum kallast Kansas City Metropolitan Area.

Kansas City varð grundlagdur í 1868. Í dag er hann triðstørsti býur í Kansas, aftan fyri Tulsa og høvuðsstaðin Oklahoma City. Í 2019 búðu í Kansas City fleiri enn 152 túsund fólk.


 * Charlie Parker, jazztónleikari


 * Kansas City (Missouri)


 * Heimasíða: wycokck.org
 * Kansas City, Kansas, wikivoyage (á enskum)
Overland Park
Overland Park er næststørsti býurin í amerikanska stakríkinum Kansas.

Býurin liggur í eystara parti av stakríkinum, á markinum millum Kansas og Missouri, sunnan fyri Kansas City og sunnarumegin Kansasá. Overland Park er partur av stóra býarøkinum sum kallast Kansas City Metropolitan Area.

Býurin varð grundlagdur í 1960. Í 2020 búðu í Overland Park fleiri enn 197 túsund fólk.


 * Heimasíða: opkansas.org
Trælavatn
Trælavatn er eitt vatn á Eysturoynni, sum liggur millum Trælavatnaskarð og Skarðsbrúgv, nakað omanfyri Kambsdal. Onnur helvtin av vatninum er partur av Fuglafjarðar Kommunu, meðan hin helvtin hoyrir til Eysturkommunu.

Á Trælavatni er ein jolla, sum Miðnámsskúlin á Kambsdali eigur og brúkar til sítt skúlavirksemi. Jollan eitur Økotussi og varð borin niðan á Trælavatn tann 7. september 2017 av næmingum á skúlanum, í samband við árliga ítróttardagin.

Á landakortum hevur Trælavatn eisini verið nevnt í fleirtalsforminum Trælavøtn

Eins og við Trælanípu, er upprunin til navnið Trælavatn ókendur, hóast navnið er heilt gamalt. Tó var tað ikki ókent í víkingatíð, at trælir vóru offraðir til norrønu gudarnar, og tí lata nøvnini Trælanípa og Trælavatn upp fyri tankanum um, at trælir hava verið dripnir ella offraðir á staðnum.

Meðan Trælanípa hevur vælkenda søgn um trælir, sum vóru stoyttir útav, eru ongar sagnir um Trælavatn, hóast hildið verður, at trælir hava verið druknaðir har.

Frá Kambsdali til Skálabotn er ein varðagøta, sum gongur framvið Trælavatni og Valaknúkum, har Floksmenninir vóru kastaðir útav, eftir at hava fingið deyðadóm. Millum fjarða er staðarnavnið Stevnuválur, har fólk eru tikin av døgum, umframt at tað verður hildið, at Varmakelda eisini er brúkt sum offurstað.

Tað eru sostatt fleiri støð, rundanum Trælavatn, sum hava verið brúkt sum antin offurstað ella stað, har fólk er avrættað. Hetta er við til at undirbyggja gitingina um, at Trælavatn hevur verið brúkt til at drukna trælir.


 * Trælavatnaskarð (Eysturoy)
 * Trælanýpa (Vágar)
 * Trælasteinar (Djúpidalur, Kallsoy)
 * Trælafløttur (Viðoy)
 * Trælagøta (Vágur)
 * Trælmenni (Kallsoy)
 * Trælatangi (Svínoy)
 * Trælurð (Norðanfyri Sumba)
Ytridalur
Ytridalur liggur í Eysturoynni, og er navnið á dalinum, har bygdin Kambsdalur liggur.

Meira um Ytradal, sí Kambsdal
Varmakelda (kelda)
Varmakelda er ein kelda, sum liggur undir Leirvíksfjalli (Ritafjall), við sjóvarmálan á Fuglafirði, fjørðinum.

Varmakelda er heit kelda, og er áleið 18 hitastig árið runt. Hon er fyrsta heita keldan, sum er funnin í Føroyum, og hevur verið vælkend í øldir. Hetta kann skjalførast við at fólk í útvið 4 øldir hava skrivað um Varmakeldu.

Søgnin sigur, at Varmakelda hevur lekjandi megi, og at megin er sterkast náttina millum 3. og 4. juli. Tí hevur siður verið at farið út á Varmakeldu hesa náttina, fyri at drekka av kelduni, og at bera vatn við heim, í so fall at onkur hevur verið sjúkur.

Hildið verður, at Varmakelda hevur verið offurstað í víkingatíð, eins og vanligt var á støðum, sum søgdust at hava lekjandi kreftir.
Fuglafjarðar kirkja
Fuglafjarðar kirkja er fólkakirkjan í Fuglafirði, á eystursíðuni á Eysturoynni. Kirkjan er tekna av danska arkitektinum Holger Jensen, sum hevur staðið fyri og tekna yvir 60 kirkjur. Hon hevur 380 sitipláss, umframt onnur 80 sitipláss á síðuskipi. Orglið er frá Marcussen & Søn frá 1989, og hevur 26 stemmur.

Hon varð vígd tann 10. juni 1984 av Ejvind Vilhelm, varabiskupi, og arbeiðið við at fáa nýggja kirkju varð ført av kirkjuráðnum og sóknarpresti Torkili Beder.

Kirkjan var bygd uppá tímaløn, og tað sigst at hava ligið nógvir arbeiðstímar, sum teir sum bygdu kirkjuna ikki vildu hava løn fyri.

Fuglafjarðar kirkja er partur av Fuglafjarðar Prestagjald i, sum varð stovnsett í 1928, og fevndi um bygdirnar Fuglafjørð, Leirvík, Gøturnar, Hellurnar, Oyndafjørð, Elduvík, Funningsfjørð, Funning og Gjógv. Áðrenn prestagjaldið varð stovnsett, var Fuglafjørður partur av einum felags prestagjaldi fyri alla Eysturoynna, sum hevði sæti á Nesi. Prestagarðurin í Fuglafirði er bygdur á Mørkini í 1932.

Í Fuglafirði sigst at hava staðið 5 kirkjur. Tann elsta kirkjan hevur staðið á Kirkjuryggi, har húsatoftir, fjalar og beinagrindir eru funnar í samband við vegabygging norður á Ennið. Sambært søgnini skal kirkja hava staðið har, sum staðarnavnið eisini ber brá av. Søgnin sigur, at hendan kirkjan varð tikin út á sjógv av einum skriðulopi. Skrivligt tilfar finst ikki um kirkjuna, men søgnin er borin av mannamunni. Hóast hústoftir, brettir og beinagrindir undirbyggja søgnina, halda summi søgnina verða ósanna.

Seinna kirkjan er frá katólskari tíð, hevur staðið í Toftabønum, og kallaðist Jákups-kirkjan (ca. 1400).

Triðja kirkjan hevur staðið við Garð, har sum tann gamli kirkjugarðurin í dag stendur. Vit vita ikki nær hendan kirkjan er bygd, men hon verður tó umrødd í donskum skriftum frá 1709, har hon er nágreiniliga lýst. Kirkjan varð niðurtikin í 1871, tá ið nýggj kirkja bleiv bygd. Í hesari kirkjuni vóru tveir rúnasteinar, sum skuldu verja fyri skriðulopi. Annar var við altari, og hin í kirkjugarðinum. Rúnasteinarnir eru horvnir við tíðini, og óvist er hvar teir eru endaðir.

Fjórða kirkjan (1871) stóð áleið á sama staði, sum kirkjan í dag stendur. Tá hon varð bygd, blivu fleiri lutir úr tí gomlu kirkjuni tiknir yvir í tí nýggju kirkjuna. Kirkjan bleiv longd í 1945 við nýggjum torni, og longdum kirkjuskipi.

Fimta kirkja er tann kirkjan, sum vit kenna í dag.


 * Karl S. Hvas (1929 - 1934)
 * Hans Ejgil Sand (1935 - 1947)
 * Poul H. Haremst (1947 - 1956)
 * Torkil Beder (1956 - 1989)
 * Peter O. K. Olofson (1990 - 1999)
 * Uni Næs (2000 - 2010)
 * Anne Mette Greve Klemensen (2010 - 2020)
 * Gerhard Jónsson Mikkelsen (2020 - )
Uni Næs
Uni Næs, er føddur 13. februar 1957 í Vági. Hann er prestvígdur í Vesturkirkjuni í Tórshavn í 1988, og er í dag Dómpróstur Føroya.

Hann bleiv studentur í Tórshavn í 1977 og Cand. theol á Aarhus Universiteti í 1986.

Uni hevur virka sum sóknarprestur og dómpróstur í fylgjandi prestagjøldum:


 * Suðurstreymoyar vestara prestagjald (1988)
 * Norðstreymoyar prestagjald við tænastuskyldu í Vága prestagjaldi (1992 - 2000)
 * Fuglafjarðar prestagjald (2000 - 2010)
 * Suðurstreymoyar eystara prestagjald og Dómpróstur Føroya (2010 og fram)
Alexander De Croo
Alexander De Croo (føddur 3. november 1975 í Vilvoorde, Vlaams-Brabant ) er belgiskur politikari og núverandi forsætisráðharri í Belgia.

Hann hevur verið formaður fyri flamska flokkinum Open VLD frá desember 2009 til 2012. Sama árið, 2012, varð hann útnevndur til varaforsætisráðharra í tí belgisku stjórnini. Tann 1. oktober 2020 gjørdist hann forsætisráðharri í Belgia.


 * Almenna heimasíðan á fleiri málum: premier.be
 * Ævisøga á niðurlendskum: Wie is Alexander?, alexanderdecroo.be
 * Á sosialu miðlunum: alexanderdecroo, twitter.com
Betri Deildin 2017
Betri Deildin 2017 var tann 75. sesongin í ovastu fótbóltsdeildini í Føroyum hjá monnum. Deildin er uppkallað eftir Betri samtakinum av sponsorávum. Víkingur var forsvarandi meistari og endurvann meistaraheitið.
Maurizio Micheli
Maurizio Micheli (føddur 3. februar 1947 í Livorno) er sjónleikari, skemtari og rithøvundur úr Italia.

Í 1999 móttók hann heiðurin Officer of the Italian Republic.

Í 2002 útgav hann skaldsøguna Garibaldi amore mio, ið Baldini Castoldi Dalai ritstjórnaði.


 * Allegro Non Troppo (1976)
 * Café Express (1980)
 * Mani di fata (1982)
 * Heads I Win, Tails You Lose (1982)
 * I Am an ESP (1985)
 * Il commissario Lo Gatto (1987)
 * Roba da ricchi (1987)
 * Rimini Rimini (1987)
 * Rimini Rimini - Un anno dopo (1988)
 * Cucciolo (1998)
 * Commediasexi (2006)
 * Valzer (2007)
 * The Cézanne Affair (2009)
 * Pinocchio (2012)
 * Women Drive Me Crazy (2013)
 * Quo vado? (2016)




 * Maurizio Micheli Portal
Ernest Hemingway
Ernest Miller Hemingway (føddur 21. juli 1899 í Oak Park, Illinois, deyður 2. juli 1961 í Ketchum, Idaho) var amerikanskur blaðmaður og rithøvundur, sum í 1954 fekk Virðislønin Nobels í bókmentum.

Hann skrivaði skaldsøgur, stuttsøgur, frásagnir og greinir. Nógvar av skaldsøgum og stuttsøgum hansara eru amerikanskir bókmentaligir klassikarar, m.a. The Sun Also Rises frá 1926, A Farewell to Arms frá 1929, For Whom the Bell Tolls frá 1940 og The Old Man and the Sea frá 1952.

Hann tók lívið av sær sjálvum við einari høglbyrsu í 1961.




 * The Sun Also Rises (1926)
 * A Farewell to Arms (1929)
 * To Have and Have Not (1938)
 * For Whom the Bell Tolls (1940)
 * Across the River and Into the Trees (1950)
 * The Old Man and the Sea (1952)
 * Islands in the Stream (1970)
 * The Nick Adams Stories (1972)
 * The Garden of Eden (1986)


 * Three Stories and Ten Poems (1923)
 * In Our Time (1925)
 * Men Without Women (1927)
 * Winner Take Nothing (1933)
 * The Fifth Column and the First Forty-Nine Stories (1938)
 * The Nick Adams Stories (1972)


 * Death in the Afternoon (1932)
 * Green Hills of Africa (1935)
 * The Dangerous Summer (1960)
 * A Moveable Feast (1964)
 * By-line: Ernest Hemingway (1967)
 * Ernest Hemingway Selected Letters 1917-1961 (2003)




 * Ernest Hemingway, snl.no (á norskum)
 * Where Hemingway's Story Begins, hemingwaybirthplace,com (á enskum)
 * Virtual Hemingway, hemingwaysociety.org (á enskum)
 * Ernest Hemingway’s Idaho house listed on national register of historic places, ocregister.com (á enskum)
 * Ernest Hemingway Wikiquote Eitt savn av endurgevingum (á enskum)
 * Ernest Hemingway Wikisource Eitt savn av opnum greinum/skjølum  (á enskum)
Viljormur Davidsen
Viljormur í Heiðunum Davidsen (føddur 19. juli 1991) er ein føroyskur fótbóltsleikari, ið spælir sum verjuleikari fyri danska felagið Vejle Boldklub í pr. 2020 spælir í Superliguni í Danmark.



Viljormur byrjaði sína fótbólts yrkisleið í Darmkark í 2010, tá hann spældi við FC Fyn, har spældi hann til 2012 og hjálpti felagnum at flyta upp í 1. deild úr 2. deild. Síðan skifti hann tll NSÍ, har hann var eitt stutt skifti og leikti 3 dystir. Síðan spældi hann restina av 2012 við norska felagnum FK Jerv. Hann flutti so aftur til Danmarkar, har hann leikti við FC Fredericia tað ið eftir var av kappingarárinum 2012-13. Tá ið nýggja kappingarárið byrjaði, spældi hann við Vejle Boldklub, har hann gjørdist ein av stuðulsleikarunum. Felagið flutti upp í Superliguna eftir kappingarárið 2019-20.


 * Mál og úrslit hjá Føroyum verða víst fyrst.


 * Danska 1. deild: 2019–20 við Vejle.
 * Danska 1. deild: 2017–18 við Vejle.
 * Danska 2. deild: 2011–12 við FC Fyn.
Rannvá Holm Mortensen
Rannvá Holm Mortensen (fødd 1950), uppvaksin á Tvøroyri, er føroysk myndlistakvinna og yrkjari. Hon hevur verið virkin innan føroyska málningalist og graﬁkk tey seinastu 20 árini og hevur sýnt fram ymsa staðni í Føroyum, í Danmark, Íslandi, Onglandi, Fraklandi, Spania og Bulgaria.

Í 2018 gav hon yrkingasavnið Sólsmakkur út, sum er hennara fyrsta bókaútgáva.

Í 2018 fekk hon Mentanarvirðislønina M. A. Jacobsens fyri fagrar bókmentir fyri langyrkingabókina ’Sólsmakkur’, sum er ein long yrking.


 * Rannvá Holm Mortensen, mynd.fo
 * Rannvá Mortensen í Focus, listinblog
 * Færøske betragtninger og drømme, kunsten.nu